hotchpotch/miracl-hf-unified huggingface dataset:
গ্রীষ্মকালীন অলিম্পিকে রোয়িং
গ্রীষ্মকালীন অলিম্পিকে রোয়িং (নৌচালনা খেলা) প্রতিযোগিতার অংশ হিসাবে ১৯০০ গ্রীষ্মকালীন অলিম্পিক থেকে শুরু হয়। যদিও রোয়িং ১৮৯৬ গ্রীষ্মকালীন অলিম্পিকের একটি ইভেন্ট ছিল, কিন্তু খারাপ আবহাওয়ার কারণে তা বাতিল করা হয়েছিল। ১৯৭৬ গ্রীষ্মকালীন অলিম্পিকের আগে শুধুমাত্র পুরুষরাই রোয়িংয়ে অংশগ্রহণ করতে পারত, ১৯৭৬ মন্ট্রিল গেমসে জাতীয় সংস্থা সমূহের আবেদনে মহিলাদের প্রতিযোগিতা অন্তর্ভুক্ত হয়। লাইটওয়েট রোয়িং (যেখানে সীমিত ওজনের মাঝি থাকে) ইভেন্ট ১৯৯৬ গেমস থেকে চালু হয়েছে। রোয়িং ইভেন্টের জন্য যোগ্যতা নির্ধারণ করা আন্তর্জাতিক রোয়িং ফেডারেশনের (বা ফিসা/এফআইএসএ, এটি ফরাসি নামের সংক্ষিপ্ত রুপ) এক্তিয়ারভুক্ত। ফিসা আধুনিক অলিম্পিক গেমসের চেয়েও পুরনো এবং এটাই ছিল প্রথম আন্তর্জাতিক ক্রীড়া সংগঠন, যে আধুনিক অলিম্পিক আন্দোলনের সাথে যুক্ত হয়েছিল।
বর্তমানে অলিম্পিক গেমসে ১৪টি বিভাগে রোয়িং প্রতিযোগিতা অনুষ্ঠিত হয়ে থাকে।
আবদুল হক (বীর প্রতীক)
আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আবদুল হকের জন্ম কুমিল্লা জেলার চৌদ্দগ্রাম উপজেলার হোসেনপুর গ্রামে । তাঁর বাবার নাম আলতাফ আলী এবং মায়ের নাম জুলেখা বিবি। তাঁর স্ত্রীর নাম ফজিলাতুন্নেছা। তাঁদের তিন ছেলে।
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হক। ১৯৭১ সালের মার্চ-এপ্রিলে এই ব্যাটালিয়নের পশ্চিম পাকিস্তানে বদলি হয়ে যাওয়ার কথা ছিল। এর আগে ফেব্রুয়ারির মাঝামাঝি থেকে ইউনিটের অর্ধেক সৈনিক ছুটিতে এবং বাকিরা শীতকালীন প্রশিক্ষণে দিলেন। আবদুল হক সে সময় ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন। নিজ এলাকায় প্রতিরোধ যুদ্ধে অংশ নেওয়ার পর তিনি ভারতে গিয়ে প্রথম ইস্ট বেঙ্গল রেজিমেন্টের সঙ্গে যোগ দেন। কামালপুর যুদ্ধের পর জেড ফোর্সের অধীনে কুড়িগ্রাম জেলার কোদালকাটিসহ আরও কয়েকটি যুদ্ধে তিনি অংশ নেন। কোদালকাটির যুদ্ধে তিনি আহত হন। তাঁর পায়ে গুলি লাগে। সুস্থ হওয়ার পর তিনি আবার যুদ্ধে যোগ দেন।
১৯৭১ সালের ৩১ জুলাই জামালপুর জেলার বকশীগঞ্জ উপজেলার সীমান্তবর্তী গ্রাম কামালপুরে ছিল পাকিস্তান সেনাবাহিনীর শক্তিশালী একটি প্রতিরক্ষা অবস্থান। ৩১ জুলাই ভোরে মুক্তিবাহিনী আক্রমণ করে এখানে। এই আক্রমণে কাট অব পার্টি হিসেবে দায়িত্ব পালন করে মুক্তিবাহিনীর অপর একটি দল। এই দলে ছিলেন আবদুল হক। আক্রমণের নির্ধারিত সময় ছিল গভীর রাতে। সন্ধ্যার পর মুক্তিযোদ্ধারা কামালপুরে যাত্রা করেন। সেদিন হঠাৎ মুষলধারে বৃষ্টি শুরু হয়। বৃষ্টি ও ঘোর অন্ধকার উপেক্ষা করে আবদুল হকসহ একদল মুক্তিযোদ্ধা ক্যাপ্টেন মাহবুবের নেতৃত্বে সময়মতোই সীমান্ত অতিক্রম করেন। তাঁরা অবস্থান নেন কামালপুর-বকশীগঞ্জ সড়কের কামালপুরের এক মাইল দক্ষিণে কামালপুর-শ্রীবর্দী সড়ক জংশনে এবং উঠানীপাড়ায়। কামালপুর বিওপিতে মুক্তিবাহিনীর আক্রমণের সংবাদ শুনে পাকিস্তান সেনাবাহিনীর বকশীগঞ্জ কোম্পানি হেডকোয়ার্টার থেকে তিনটি সেনাভর্তি লরি কামালপুরের উদ্দেশে যাত্রা করে। লরিগুলো রাত আনুমানিক সাড়ে চারটা বা পাঁচটার দিকে সেখানে উপস্থিত হয়। উঠানীপাড়া এলাকার সড়কে স্থাপন করা মাইনের বিস্ফোরণে দুটি লরি ক্ষতিগ্রস্ত হয়। আবদুল হকেরা সঙ্গে সঙ্গে তাদের ওপর আক্রমণ শুরু করেন। পাকিস্তানি সেনারাও দ্রুত পাল্টা আক্রমণ করে। তমুল যুদ্ধ চলতে থাকে। এই যুদ্ধে আবদুল হকসহ কয়েকজন যথেষ্ট সাহস প্রদর্শন করেন। তাঁদের সাহসিকতায় পাকিস্তানি সেনাবাহিনীর আটজন নিহত ও ১০-১১ জন আহত হয়। মুক্তিবাহিনীর একজন শহীদ ও দুই-তিনজন আহত হন। যুদ্ধশেষে মুক্তিযোদ্ধারা পশ্চাদপসরণ করে সীমান্ত এলাকায় চলে যান।
জাগো (২০০৪-এর চলচ্চিত্র)
জাগো একটি ২০০৪ সালের সামাজিক বার্তাবাহক, অ্যাকশনধর্মী হিন্দি চলচ্চিত্র। বলিউড নির্মিত এই ছবিটির পরিচালক প্রযোজক ছিলেন মেহুল কুমার।
চলন্ত ট্রেনের কামরায় স্কুল থেকে ফেরার পথে নির্মম ভাবে তিন যুবকের দ্বারা ধর্ষিতা হয় শ্রুতি (হংসিকা) নামের একটি ১০ বছরের মেয়ে। রাজ্য রাজনীতি ও সমাজ তোলপাড় হয়ে যায় এই অমানবিক ঘটনায়। মন্ত্রী ও পুলিশ কমিশনার তদন্তের দায়িত্ব দেন সৎ ও সাহসী পুলিশ অফিসার কৃপাশঙ্করকে। কৃপাশঙ্কর ঠাকুর (মনোজ বাজপেয়ী) তার কর্তব্যে দায়বদ্ধ। বেপরোয়া এই অফিসার সেজন্যে তার নিজের পরিবারকেও হারিয়েছে। সে শ্রুতির মা (রবীনা ট্যান্ডন), বাবা (সঞ্জয় কাপুর)কে কথা দেয় দোষীদের আদালতে উপস্থিত করবে। কৃপা তদন্ত করে জানতে পারে সেদিনের ঘটনার তিনজন সাক্ষী আছে কিন্তু তারা ভয়ে মুখ খুলছেনা। সমাজের উঁচুতলা ও পুলিশের একটা অংশই তাদের ভয়ের কারন। কৃপার পরিকল্পনা মতো শ্রুতির মা শ্রদ্ধা বর্মা সেই ট্রেনে রাত্রে ওঠেন। তিন ধর্ষক যুবক তাকেও আক্রমন করে। একজনকে আত্মরক্ষার্থে তিনি হত্যা করেন। তদন্ত চলার সময় বারংবার প্রভাবশালী সরকারী কর্তা ও সহকর্মীদের হুমকি, প্রলোভনের মুখোমুখি হয় কৃপাশংকর কিন্তু নিজের কর্তব্যে অবিচল থেকে ফাঁসির দড়ি পর্যন্ত তাদের নিয়ে না যাওয়া পর্যন্ত থামেনা সে।
মনোজ বাজপেয়ী, রবীনা ট্যান্ডন, সঞ্জয় কাপুর, পুরু রাজকুমার, হংসিকা মোতবানী
ধলাই সীমান্ত চৌকির যুদ্ধ
ধলাইয়ের যুদ্ধঃ মৌলভীবাজার জেলার কমলগঞ্জ উপজেলার চারদিকে চা বাগান ঘেরা একটি সীমান্ত চৌকি ছিল ধলাই। ২৪ অক্টোবর শেষ রাত থেকে ২৮ অক্টোবর ভোর পর্যন্ত লেফটেন্যান্ট কাইয়ুমের নেতৃত্বে একটি দল পাক সেনাদের উপর চতুর্দিক থেকে সাঁড়াশি আক্রমন চালায়। ব্যাপক গোলাবর্ষনে পাক সেনাদের ক্যাম্পে আগুন ধরে যায়। প্রচন্ড গুলিবর্ষন ও পাকবাহিনীর পুঁতে রাখা মাইন বিষ্ফোরণে বেশ কিছু মুক্তিযোদ্ধা হতাহত হন। রক্তক্ষয়ী এই প্রচন্ড যুদ্ধই ধলাই সীমান্ত চৌকির যুদ্ধ বা ধলাইয়ের যুদ্ধ নামে পরিচিত। এই যুদ্ধে ১ম ইস্ট বেঙ্গল রেজিমেন্টের সদস্য হামিদুর রহমান (বীরশ্রেষ্ঠ) শহিদ হন।
১৯৭১ সালের আগস্ট মাসের শেষ দিক থেকে পাকিস্তানি হানাদার বাহিনীর সঙ্গে মুক্তিযোদ্ধাদের জোরদার যুদ্ধ শুরু হয়। আর পাকিস্তান সরকার যখন এ যুদ্ধকে ভারতের সঙ্গে যুদ্ধ হিসেবে ঘোষণা করে তখন থেকে ভারতীয় সেনাবাহিনীর বিশাল একটা বাহিনী এসে যোগ দেয় মুক্তিযোদ্ধাদের সঙ্গে। ফলে গেরিলা ও সম্মুখযুদ্ধ আরও জোরালো হয়ে ওঠে। মুক্তিযুদ্ধের ১১ টি সেক্টরের মধ্যে ৪ নং সেক্টর ছিল মেজর জেনারেল সি আর দত্তের অধীনে। সেটির একটি সাব সেক্টর হলো ভারতের ত্রিপুরা রাজ্যের কমলপুর এবং এর উত্তর-পশ্চিমে চারদিকে চা বাগান ঘেরা সীমান্ত চৌকি ছিল ধলাই।
১৯৭১ সালের ২৪ অক্টোবর শেষ রাত থেকে ২৮ অক্টোবর ভোর পর্যন্ত কমলগঞ্জের ধলাই সীমান্তে ইপিআর (বর্তমান বিজিবি) ফাঁড়ির সামনে পাকিস্তান সেনাবাহিনীর সঙ্গে তুমুল যুদ্ধ চলে। ধলাই সীমান্তে মুক্তিযোদ্ধাদের এ প্লাটুনের এসল্ট অফিসার ছিলেন মেজর (অব.) কাইয়ুম চৌধুরী আর সিপাহি হামিদুর রহমান ছিলেন মেজর কাইয়ুম চৌধুরীর রানার। টানা চার দিনেও পাকিস্তানি বাহিনীকে মুক্তিযোদ্ধারা পিছু হটাতে ব্যর্থ হয়। এমতাবস্থায়, সিপাহি হামিদুর রহমান স্বেচ্ছায় ধলাই ইপিআর ক্যাম্পে এসে গ্রেনেড মেরে পাকিস্তান বাহিনীকে ধ্বংস করার কঠিন দায়িত্ব গ্রহণ করেছিলেন।
নূতন উদ্দামে সব প্রস্তুতি নিয়ে ২৮ অক্টোবর ভোর রাতে লেফটেন্যান্ট কাইয়ুমের নেতৃত্বে একটি দল পাক সেনাদের উপর চতুর্দিক থেকে সাঁড়াশি আক্রমন চালায়। ব্যাপক গোলাবর্ষনে পাক সেনাদের ক্যাম্পে আগুন ধরে যায়। প্রচন্ড গুলিবর্ষন ও পাকবাহিনীর পুঁতে রাখা মাইন বিষ্ফোরণে বেশ কিছু মুক্তিযোদ্ধা হতাহত হন। সিপাহী হামিদুর রহমান সাহসিকতার সাথে সীমান্ত চৌকি দখলের উদ্দেশ্যে মৃত্যুকে তুচ্ছ ভেবে ২৮ অক্টোবর ঘন কুয়াশা ও প্রবল গুলিবর্ষণের মধ্যে ভোর ৪টায় প্রায় আধা কিলোমিটার পথ গ্রেনেড হাতে ক্রলিং করে ধলাই ইপিআর ক্যাম্পে পাকিস্তানি শক্তিশালী অবস্থানের ওপর গেনেড হামলা চালান এবং মেশিনগান নিয়ে বিক্ষিপ্ত গোলাগুলির মধ্যে হামাগুড়ি দিয়ে শত্রু পক্ষের ৫০ গজের মধ্যে ঢুকে পড়েন, গর্জে উঠে তার হাতের মেশিনগান। গ্রেনেড হামলা চালিয়ে ফিরে যাওয়ার পথে পাকসেনাদের একটি গুলি এসে বুকে লাগে সিপাহি হামিদুর রহমানের, সে অবস্থাতেই তিনি মেশিনগান পোস্টে গিয়ে সেখানকার দুই জন পাকিস্তানী সৈন্যের সাথে হাতাহাতি যুদ্ধ শুরু করেন। এভাবে আক্রণের মাধ্যমে হামিদুর রহমান এক সময় মেশিনগান পোস্টকে অকার্যকর করে দিতে সক্ষম হন। এই সুযোগে ইস্ট বেঙ্গল রেজিমেন্টের মুক্তিযোদ্ধারা বিপুল উদ্যমে এগিয়ে যান, এবং শত্রু পাকিস্তান সেনাবাহিনীকে পরাস্ত করে সীমানা ফাঁড়িটি দখল করতে সমর্থ হন। কিন্তু হামিদুর রহমান বিজয়ের স্বাদ আস্বাদন করতে পারেননি, পরবর্তীতে সহযোদ্ধারা এসে খুঁজে বের করলেন বীর সিপাহি হামিদুর রহমানের লাশ, ঘটনাস্থল থেকে প্রায় ২৫-৩০ কিলোমিটার অভ্যন্তরে ত্রিপুরার আমবাসায় নিয়ে তাকে দাফন করা হয়। 
শত্রু পাকিস্তান সেনাবাহিনীকে পরাস্ত করে সীমানা ফাঁড়িটি মুক্তিযোদ্ধারা দখল করতে সমর্থ হন। শহীদ মুক্তিযোদ্ধা হামিদুর রহমান দেশের বীরত্বের জন্য প্রদত্ত বাংলাদেশের সর্বোচ্চ সামরিক পদক, বীরশ্রেষ্ঠ পদক লাভ করেন।
জাতীয় সড়ক ১১৬ (ভারত)
জাতীয় সড়ক ১১৬ হল ভারতের পশ্চিমবঙ্গের পূর্ব মেদিনীপুর জেলার একটি জাতীয় সড়ক।এই সড়কটি কোলাঘাটকে হলদিয়ার সঙ্গে যুক্ত করেছে।সড়কটি কোলাঘাটে জাতীয় সড়ক ১৬-এর সঙ্গে যুক্ত এবং নন্দকুমারে এটি জাতীয় সড়ক ১১৬এ-এর সঙ্গে যুক্ত । এই জাতীয় সড়কটি পূর্বে ৪১ নং জাতীয় সড়ক হিসাবে পরিচিত ছিল। জাতীয় সড়ক ১১৬ এর মোট দৈর্ঘ্য হল -।
অন্তরা বিশ্বাস
অন্তরা বিশ্বাস হলেন একজন বাঙালি অভিনেত্রী। তিনি প্রধানত ভোজপুরি চলচ্চিত্রে অভিনয় করেছেন। এছাড়াও তিনি, বাংলা, ওড়িয়া, কন্নড়, তেলেগু ও হিন্দি ভাষার চলচ্চিত্রে অভিনয় করেছেন। তিনি আজ পর্যন্ত ১০০টির বেশি ভোজপুরি চলচ্চিত্রে অভিনয় করেছেন। তিনি বিগ বসের দশম সংস্করণে একজন প্রতিযোগী হিসেবে অংশগ্রহণ করেছিলেন।
অন্তরা বিশ্বাসের জন্ম দখিন কোলকাতার এক বাঙালি পরিবারে। এরপর তিনি জুলিয়েন স্কুলে পড়াশুনো করেন।তিনি স্নাতক আশুতোষ কলেজ থেকে হন।
তিনি প্রথমে ওড়িয়া ভাষার টেলিভিশন অভিনেত্রী ও মডেল হিসাবে কাজ করেছেন।তিনি বিভিন্ন সল্প বাজেটের চলচ্চিত্রে অভিনয় করেছেন।এরপর তিনি "ব্লাকমেইল " নামে একটি হিন্দি চল্চিত্র অভিনয় করেন অজায় দেবগন ও সুনীল শেট্টির সঙ্গে।এর পর তিনি "তবা তবা " নামে একটি তেলেগু ভাষার চলচ্চিত্রে অভিনয় করেন।কন্নড় ভাষার জ্যাকপট চলচ্চিত্রেও তাকে অভিনয় করতে দেখা গেছে। দ্যা হিন্দু প্রত্রিকা তাকে বর্তমান সময়ের প্রধান অভিনেত্রী (রিঙ্কু ঘোষের সঙ্গে) হিসাবে বর্ণনা করেন।
হভগার্ডেন
"হভগার্ডেন"' সুইডেনের লেক মারালেন দ্বীপে অবস্থিত একটি প্রত্নস্থল। ভাইকিং যুগে সমৃদ্ধ মারালেন উপত্যকাতে বিরকাদের আবাস ছিলো। ৮ম শতকের মাঝামাঝি শুরু হলেও ১ম শতকে পরিত্যক্ত হয়। ধারণা করা হয় হভগার্ডেন থেকে রাজা এবং প্রধানেরা অঞ্চলটি শাসন করতো। ১৯৯৩ সালে বিরকার সংগে সম্মিলিত ভাবে হভগার্ডেনকে ইউনেস্কো বিশ্ব ঐতিহ্যবাহী স্থান হিসেবে ঘোষণা করে।
আডেলসোতে সবথেকে প্রাচীন প্রত্নতত্ত্বীয় ধ্বংসাবশেষ পাওয়া গেছে হভগার্ডেনের উত্তরে যা ব্রোঞ্জ যুগের (১৮০০-৫০০ খ্রিষ্টপূর্বাব্দ) কবরখানা। এই সংস্কৃতি লৌহ যুগ(৫০০-৮০০খ্রিস্টাব্দ) পর্যন্ত টিকে ছিলো। এই যুগের প্রথদিকের কবর এই অঞ্চলের বিভিন্ন জায়গায় পাওয়া গেছে। হভগার্ডেনে ১২৪ টি কবরখানা পাওয়া গেছে। সব থেকে প্রাচীন কবরটি রোমান যুগের শেষভাগ থেকে লৌহ যুগের মধ্যকার (১-৪০০ খ্রিস্টাব্দ)। এবং সব থেকে নতুনটি মধ্য যুগের (১০৫০-১৫২০ খ্রিস্টাব্দ)।
পারিশ গির্জার ঠিক উত্তরে পাঁচটি বৃহৎ কবরগাহ আছে যার তিনটিকে বলা হয় কুংশহোগার। সুইডিশ ভাষায় কুং অর্থ রাজা এবং হোগার এসেছে প্রাচীন নর্স শব্দ হাউগার থেকে যার অর্থ পোতা। হভগার্ডেন প্রাক ভাইকিং যুগে কুংসগার্ডের রাজকীয় এস্টেট ছিলো। ১৯১৭ সালে এই রাজকীয় সমাধিস্থলের একটিতে খনন চালানো হয় এবং জানা যায় এখানে একজন ধর্নাঢ্য ব্যক্তিকে সমাহিত করা হয়েছে যে ৯০০ খ্রিস্টাব্দের দিকে বাস করতেন। তিনি একটি নৌকার উপর সমাহিত, দামী পোষাক পরা কিন্তু কোন অস্ত্র ছিলো না। সাথে ঘোড়া, গরু এবং কুকুর ছিলো।
আয়তন অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা
২০১১ সালের জনগণনার ভিত্তিতে আয়তন অনুযায়ী ভারতীয় প্রজাতন্ত্রের রাজ্য ও কেন্দ্রশাসিত অঞ্চলগুলির তালিকা দেওয়া হল। ভারতে ২৯টি রাজ্য ও সাতটি কেন্দ্রশাসিত অঞ্চল রয়েছে।
"সূত্র:রাজ্য ও কেন্দ্রশাসিত অঞ্চলগুলির আয়তন"
২০০৫ বাংলাদেশে বোমা বিস্ফোরণ
দেশ ব্যাপী বোমা বিস্ফোরণ বাংলাদেশে সংগঠিত একটি চাঞ্চল্যকর ঘটনা। দেশ ব্যাপী সংগঠিত এই ভয়াবহ হামলাটিতে ২ জন নিহত হওয়ার পাশাপাশি প্রায় পাঁচ শতাধিক মানুষ আহত হয়।
২০০৫ সালের ১৭ আগস্ট তারিখে সকাল সাড়ে ১০ট হতে ১১টার মধ্যে সারা দেশের ৬৩টি জেলার (মুন্সীগঞ্জ বাদে) ৩০০টি স্পটে একযোগে প্রকাশ্য দিনের বেলায় দেশে বানানো টাইমবোমা এই বোমা হামলাটি সংগঠিত হয়।
২০০৫ সালের ১৭ আগস্ট সকাল সাড়ে ১০ট হতে ১১টার মধ্যে সারা দেশের ৬৩ জেলার প্রায় পাঁচশ স্পটে বোমার বিস্ফোরণ ঘটিয়ে আত্মপ্রকাশ করে জঙ্গি সংগঠন জামা’তুল মুজাহিদিন বাংলাদেশ (জেএমবি); বোমা বিস্ফোরণের স্থানগুলোতে প্রথমবারের মতো জেএমবির নামসংবলিত একটি আরবি ও বাংলা ভাষায় রচিত লিফলেট পাওয়া যায়।
ভূমি মন্ত্রণালয় (বাংলাদেশ)
ভূমি মন্ত্রণালয় হচ্ছে বাংলাদেশ সরকারের একটি মন্ত্রণালয় যেটি যুগোপযোগী পরিকল্পনা ও নীতির মাধ্যমে বাংলাদেশের ভূমি ও এ মন্ত্রণালয়ের অধীন অন্যান্য বিষয়ের সুষ্ঠ ও সর্বোত্তম ব্যবহার সুনিশ্চিত করার দায়িত্ব পালন করে থাকে। এ লক্ষ্যে ভূমি মন্ত্রণালয় কর্তৃক ইতোমধ্যে ভূমি ব্যবহার নীতিমালা প্রনয়ণ করা হয়েছে।
ভূমি সংক্রান্ত যাবতীয় সেবা জনগণের নিকটে পৌঁছে দেয়ার লক্ষ্যে বর্তমানে ভূমি রেকর্ড ও জরিপ অধিদপ্তর, ভূমি সংস্কার বোর্ড, ভূমি আপীল বোর্ড, ভূমি প্রশাসন প্রশিক্ষণ কেন্দ্র এবং হিসাব নিয়ন্ত্রক (রাজস্ব) দপ্তর ভূমি মন্ত্রণালয় এর অধীনে কাজ করে থাকে। এছাড়া বিভাগীয় পর্যায়ে কমিশনার, জেলা পর্যায়ে কালেক্টর (জেলা প্রশাসক), উপজেলা পর্যায়ে সহকারী কমিশনার (ভূমি), ইউনিয়ন পর্যায়ে ইউনিয়ন ভূমি সহকারী কর্মকর্তা (তহশীলদারগণ) ভূমি সংক্রান্ত সেবা প্রদানে নিয়োজিত রয়েছে। ভূমি উন্নয়ন কর ও রাজস্ব আদায়, খাস জমি ব্যবস্থাপনা ও বন্দোবস্ত, জলমহাল ব্যবস্থাপনা, ভূমি অধিগ্রহণ ও হুকুম দখল, ভূমি রেকর্ড প্রস্তুতকরণ ও জরিপকরণ এবং ভূমি সংশ্লিষ্ট কর্মকর্তা/কর্মচারীদের প্রশিক্ষণ প্রদান ইত্যাদি বিষয়ে ভূমি মন্ত্রণালয় কাজ করে থাকে। এ ছাড়া ব্যাংকের মাধ্যমে ভূমি উন্নয়ন কর আদায়, জনস্বার্থে ভূমি আইন ও বিধি প্রণয়ন ইত্যাদি সংস্কারমূলক কার্যক্রম এবং ভূমিহীন ছিন্নমূল জনগোষ্ঠীর পুনর্বাসন, ভূমি জোনিং কার্যক্রম, চর ডেভেলপমেন্ট এন্ড সেটেলমেন্ট প্রকল্পের আওতায় ভূমিহীনদের মধ্যে খাসজমি বন্দোবস্ত প্রদান, উপজেলা ও ইউনিয়ন ভূমি অফিস নির্মাণ ও মেরামত, ভূমি রেকর্ড আধুনিকীকরণ তথা জনসাধারণকে স্বল্পতম সময়ে ভূমি সংক্রান্ত সেবা প্রদান ইত্যাদি উন্নয়নমূলক কার্যাদি ভূমি মন্ত্রণালয় কর্তৃক সম্পাদিত হয়ে থাকে।
সুজান খান
সুজান রোশন (প্রাক-বিবাহ নাম সুজান খান, জন্ম: ২৬ অক্টোবর, ১৯৭৬) হলেন একজন ভারতীয় ইন্টিরিয়র ডিজাইনার। তিনি অভিনেতা সঞ্জয় খান ও জারিন খানের কন্যা, বলিউড অভিনেতা জায়েদ খানের বোন এবং অভিনেতা হৃতিক রোশনের প্রাক্তন স্ত্রী। তিনি ক্যালিফোর্নিয়ার ব্রুকস কলেজ থেকে ইন্টিরিয়র ডিজাইনিং-এ ব্যাচেলর অফ আর্টস ডিগ্রি অর্জন করেন।
সুজান "দ্য চারকোল প্রজেক্ট" নামে একটি ইন্টিরিয়র ডিজাইনিং স্টুডিও স্থাপন করেন।
২০০০ সালে সুজান অভিনেতা হৃতিক রোশনকে বিবাহ করেন। তাঁদের দুই পুত্র সন্তানের জন্ম হয় হ্রেহান ও হ্রিদহান। ২০১৪ সালের ডিসেম্বরে সুজার ও হৃতিক ঘোষণা করেন যে, তাঁরা তাঁদের সতেরো বছরের সম্পর্কে ইতি টানছেন। তার আগের মাসেই বাদ্রা পারিবারিক আদালতে তাঁদের বিবাহবিচ্ছেদ সম্পূর্ণ হয়েছিল।
এঙ্গেলসবার্গ লৌহ কারখানা
এঙ্গেলসবার্গ লৌহ কারখানা সুইডেনের ভেস্তম্যানলান্ডে ফাগেরস্তা পৌরসভায় অধিনস্ত অ্যাঞ্জেলসবার্গ নামক গ্রামে অবস্থিত একটি লৌহ কারখানা। পের লারসন গিলেনহুক (১৬৪৫ - ১৭০৬) ১৬৮১ সালে এটি প্রতিষ্টা করেন ও সপ্তদশ থেকে অস্টদশ শতাব্দীর মধ্যে বিশ্বের অন্যতম আধুনিক লৌহ কারখানা হিসেবে গড়ে তোলেন। এটি ১৯৯৩ সাল থেকে ইউনেস্কো বিশ্ব ঐতিহ্যবাহী স্থান হিসেবে নথিভূক্ত।
এঙ্গেলসবার্গ লৌহ কারখানা নাম এঙ্গেলিকার নামে রাখা হয়। ওনার জন্ম জার্মানিতে এবং উনি চতুর্দশ শতাব্দী থেকে এঙ্গেলসবার্গ-এ লোহা তৈরী করছেন।
এই অঞ্চলে নূনতম ত্রয়োদশ শতাব্দী থেকে লোহা উৎপাদন করা হচ্ছে। স্থানীয় চাষীরা নিজেরাই আকরিক খনন করে প্রাচীন চুল্লিতে লোহা উৎপাদন করতেন।
ষষ্ঠদশ শতাব্দীর শেষের দিক থেকে আধুনিক পদ্ধতি চালু করা হয় এবং তার পর থেকে উৎপাদন বাড়তে থাকে।
সংরক্ষিত ভবনগুলির মধ্যে একটি প্রাসাদ, পরিদর্শকের বাড়ি এবং বিস্ফোরিত অগ্নিকুন্ড সমেত একটি ধাতু বিগলন কেন্দ্র আছে।
এঙ্গেলসবার্গ লৌহ কারখানা একটি ইউনেস্কো বিশ্ব ঐতিহ্যবাহী স্থান। ১৯৯৩ সালে এটি নথিভূক্ত করা হয়। ইউনেস্কো থেকে মন্তব্য করা হয় -
দীপা মালিক
দীপা মালিক (জন্ম ৩০ সেপ্টেম্বর ১৯৭০) একজন ভারতীয় ক্রীড়াবিদ। ২০১৬ সালে শটপাট রূপো জিতে উনি প্রথম ভারতীয় মহিলা হিসেবে প্যারালিম্পিক গেমসে কোন পদক জয় করেন।
রম্যা কৃষ্ণন
রম্যা কৃষ্ণন (; জন্ম: ১৫ সেপ্টেম্বর ১৯৭০ হলেন একজন ভারতীয় অভিনেত্রী। তিনি মোট ২০০ টির বেশি চলচ্চিত্রে অভিনয় করেছেন, পাঁচটি ভাষায় : তামিল, তেলেগু, কন্নড়, মালেয়ালম এবং হিন্দি। তিনি প্রায় ১০০ টি তেলেগু ও ৬০ টি তামিল চলচ্চিত্রে অভিনয় করেছেন।
রম্যা কৃষ্ণন চেন্নাইয়ে জন্মগ্রহন করেন। তিনি হলেন বিখ্যাত তামিল কৌতুকাভিনেতা ছো রামাস্বামীর ভাইঝি। তিনি ভারতনাট্টম ও কুচিপুডি নৃত্যের তালিম নিয়েছে, এবং বহু অনুষ্ঠানে তার নৃত্য পরিবেশন করেছেন। তার মাতৃভাষা হল তামিল ।
১৯৮৪ সালে ১৩ বছর বয়সে রম্যা কৃষ্ণন তৎকালীন তামিল চলচ্চিত্র "ভেল্লাই মানসু"তে, ই.জি. মহেন্দ্রের বিপরীতে তাঁর অভিনয় কর্মজীবন শুরু করেন। কিন্তু চলচ্চিত্রটি অনেক দেরিতে ১৯৮৬ সালে মুক্তি পায়।
রম্যা কৃষ্ণনের প্রথম তেলেগু চলচ্চিত্র ছিল ভালে মিঠুলু  (১৯৮৬)। ১৯৮৯ সালে মুক্তি পায় কাসিনদুনী বিশ্বনাথের সূত্রধরুলু। তিনি ১৯৯০-এর দশকে সোনিয়ারা, মিনা, রোজা ও নাগমা পাশাপাশি তেলুগু চলচ্চিত্র শিল্পের নেতৃস্থানীয় অভিনেত্রী হিসেবে আবির্ভূত হন।
তিনি ১২ জুন ২০০৩ সালে বিবাহ করেন তেলেগু পরিচালক কৃষ্ণন ভামসি-এর সঙ্গে। তাদের এক সন্তান রয়েছে, নাম ঋত্বিক।
গুজরাটি লিপি
গুজরাটি লিপি (ગુજરાતી લિપિ "Gujǎrātī Lipi"), হল সমস্ত নাগরী লিপিল মত একটি লিপি।এই লিপি প্রধানত গুজরাটি ভাষা ও কচ্ছ ভাষায় ব্যবহৃত হয় ।. গুজরাটি লিপি অনেক সময় হিন্দি ও সংস্কৃত ভাষায় ব্যবহৃত হয়।এই লিপির সংখ্যা গুলি নাগরীক লিপির থেকে আলাদা।
মাহতাব আলী সরকার
মাহতাব আলী সরকার যিনি এম এ সরকার নামে পরিচিত (জন্ম: অজানা - মৃত্যু: ১৯৭৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মাহতাব আলী সরকারের জন্ম রংপুর জেলার গংগাচড়া উপজেলার আলমবিদিতর ইউনিয়নের বাংলাপাড়া গ্রামে। তাঁর বাবার নাম বশিরউদ্দিন সরকার এবং মায়ের নাম সখিমননেছা। তাঁর স্ত্রীর নাম মঞ্জুয়ারা বেগম। তাঁর এক ছেলে।
১৯৭১ সালে এইচএসসি ক্লাসের শিক্ষার্থী ছিলেন মাহতাব আলী সরকার। পড়াশোনার পাশাপাশি কৃষি কাজও করতেন তিনি। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে স্বেচ্ছাসেবক হিসেবে কাজ করার পর ভারতে যান। সেখানে প্রশিক্ষণ নিয়ে প্রথমে যুদ্ধ করেন সাহেবগঞ্জ সাব-সেক্টরে। পরে পাটগ্রাম সাব-সেক্টরে। হাতীবান্ধা, কাকিনা, বড়খাতাসহ বেশ কয়েকটি যুদ্ধে তিনি অংশ নেন। তিনি মুক্তিবাহিনীর একটি দলের দলনেতা ছিলেন।
১৯৭১ সালে লালমনিরহাট জেলার কালীগঞ্জ উপজেলার অন্তর্গত তুষভান্ডার এলাকায় ছিল পাকিস্তান সেনাবাহিনীর একটি ঘাঁটি। মুক্তিযুদ্ধের চূড়ান্ত পর্যায়ে নভেম্বর মাসের শেষ দিকে পাটগ্রাম, বড়খাতা ও হাতীবান্ধা মুক্ত করার পর মুক্তিযোদ্ধারা এগিয়ে যেতে থাকেন লালমনিরহাটের দিকে। মিত্রবাহিনীর সেনাদের সঙ্গে মুক্তিযোদ্ধাদের বড় অংশ অগ্রসর হয় লালমনিরহাটের উদ্দেশে। ছোট অংশ যায় তুষভান্ডার মুক্ত করতে। মুক্তিযোদ্ধারা কয়েকটি দলে বিভক্ত হয়ে বিভিন্ন দিক থেকে তুষভান্ডার আক্রমণ করার জন্য রওনা হন। একটি দলের নেতৃত্বে ছিলেন মাহতাব আলী সরকার। তিনি তাঁর দল নিয়ে সবার আগে গিয়ে সেখানে আক্রমণ করেন। মুক্তিযোদ্ধাদের অন্যান্য দল তখনো বেশ দূরে ছিল। মাহতাব আলী সরকারসহ তাঁর দলের মুক্তিযোদ্ধারা সাহসিকতার সঙ্গে পাকিস্তানিদের ওপর ঝাঁপিয়ে পড়েন। তখন তাঁরা পাকিস্তানি সেনাদের প্রবল বাধার সম্মুখীন হন। তাঁর দলের মুক্তিযোদ্ধারা ছিলেন স্বল্প প্রশিক্ষণপ্রাপ্ত। যুদ্ধবিদ্যায় তাঁরা তেমন পারদর্শী ছিলেন না। পাকিস্তানি সেনাবাহিনীর অত্যাধুনিক অস্ত্রের গুলিতে তাঁরা একে একে শহীদ হতে থাকেন। একপর্যায়ে অবস্থা এমন দাঁড়ায়, তাঁর দলের একমাত্র তিনিই বেঁচে থাকেন। এ অবস্থায়ও তিনি মনোবল না হারিয়ে যুদ্ধ করতে থাকেন। তখন তিনি একটি কৌশল প্রয়োগ করেন। বারবার স্থান পরিবর্তন করে গুলি করতে থাকেন। এতে পাকিস্তানি সেনারা কিছুটা বিভ্রান্ত হয়। এর মধ্যে মুক্তিযোদ্ধাদের অন্য দল সেখানে এসে পাকিস্তানি ঘাঁটির ওপর প্রচণ্ড আক্রমণ করেন। তাঁদের সঙ্গে স্থানীয় গ্রামবাসীও লাঠিসোঁটা নিয়ে যোগ দেন। এ সময় পাকিস্তানি সেনাদেরও গোলাগুলি প্রায় শেষ হয়ে যায়। তখন তারা মানসিকভাবে ভেঙে পড়ে। এরপর তারা মুক্তিযোদ্ধাদের কাছে আত্মসমর্পণ করে।
সালাউদ্দিনের রাজপ্রাসাদ
সালাউদ্দিনের রাজপ্রাসাদ (Arabic: قلعة صلاح الدين‎‎, ক্বালাত সালাহ আলদিন), সিটাডেল অভ সালাদিন, সাহিয়ুন ইত্যাদি নামেও পরিচিত, হচ্ছে সিরিয়ার উত্তর পশ্চিমাঞ্চলে অবস্থিত মধ্যযুগীয় রাজপ্রাসাদ। এটা আল হাফফাহ এর ৭ কিলোমিটার উত্তরে এবং লাটাকিয়া শহরের ৩০ কিলোমিটার পূর্বে একটা উচু পাহাড়ে অবস্থিত। কমপক্ষে ১০ শতকের মধ্যভাগ থেকে সুরক্ষিত দুর্গ হিসেবে ব্যবহৃত হতো। বর্তমানে চারপাশে ঘন জংগল।
রাজপ্রাসাদ টি সিরিয়ার উপকূলীয় পর্বতমালায় অবস্থিত। লাটাকিয়া শহর থেকে উত্তর পূর্বে আল হাফফাহ শহরের কাছেই প্রাসাদটি অবস্থিত। শহরটির ঐতিহ্যবাহী নাম "সাহয়ুন" যা জায়নের আরবি সমার্থক শব্দ। ঐতিহাসিক হুঘ এন. কেনেডি এর রাজনৈতিক সঠিক নামকরণ করেন "ক্বালাত আল সালাদিন" অর্থাৎ সালাউদ্দিনের রাজপ্রাসাদ। বাইজান্টাইন সম্রাটগণ একে "সাইগন" এবং তাদের ফ্রাংকিশ উত্তরসূরিগণ একে সায়োন বলতো।
দশম শতকের মধ্যভাগে স্থানটি ব্যবহৃত হতো এবং এর প্রথম জানা বসবাসকারী আলেপ্পো ভিত্তিক হামদানিদ আমির সায়েফ আল দৌলা। বাইজান্টাইন সম্রাট জন ১ম জিমিসকেস ৯৭৫ সালে সাহয়ুনকে হামদানিদ শাসকের কাছ থেকে দখল করে নেন। ১১০৮ সাল পর্যন্ত এটা বাইজান্টাইনদের নিয়ন্ত্রণে ছিলো। এরপর ক্রুসেডারগণ লাটাকিয়ার পাশাপাশি এটার নিয়ন্ত্রণ ভার নিয়ে নেয়। প্রথম ক্রুসেডের পরে প্রতিষ্ঠিত চার ক্রুসেড রাজ্যের একটি এন্টিয়োখের অংশ ছিলো এটি। এন্টিয়োখের মধ্যে সাহয়ুনের অধিপতি ছিলেন সব থেকে ক্ষমতাধর ব্যক্তি। সাহয়ুনের প্রথম লর্ড ছিলেন সম্ভবত রবার্ট দ্যা লিপার যিনি ১১১৯ সাল পর্যন্ত নিয়ন্ত্রণ করেন। ১১৮৮ সাল পর্যন্ত সাহয়ুন রবার্টের পরিবারের অধীনেই ছিলো। সম্ভবত রবার্ট বা তার পুত্র উইলিয়াম পূর্ববর্তী বাইজান্টাইন দুর্গের পাশে ক্রুসেডার ক্যাসল নির্মাণ করেন। আজকের দিনে টিকে থাকা সব নিদর্শন সেসময়েই তৈরি করা।
বারাসত কলেজ
বারাসাত কলেজ, প্রতিষ্ঠিত হয় ১৯৭২ সালে, এটি একটি সাধারন ডিগ্রি কলেজ ।এই কলেজটি কলকাতা মহানগর অঞ্চল-এর অন্তর্গত বারাসাত শহরে অবস্থিত। এই কলেজে স্নাতক স্তরের ডিগ্রি প্যদান করা হয় কলাবিভাগ, বিজ্ঞান ও কমার্স বিভাগে। Iকলেজটি বারাসাতে অবস্থিত পশ্চিমবঙ্গ রাষ্ট্রীয় বিশ্ববিদ্যালয়-এর অন্তর্গত।বারাসাত কলেজ ইউজিসি দ্বারা অনুমদিত।এই কলেজ ন্যাকের সমীক্ষায় -বি গ্রেড কলেজ হিসাবে উল্লেক করা হয়েছে।
১৯৮৪-এ বাংলাদেশ
গণপ্রজাতন্ত্রী বাংলাদেশ এর ১৯৮৪ সালের প্রধান ঘটনা প্রবাহ
শ্রেষ্ঠ চলচ্চিত্র অভিনেতার জন্য মেরিল-প্রথম আলো পুরস্কার
শ্রেষ্ঠ চলচ্চিত্র অভিনেতার জন্য মেরিল-প্রথম আলো পুরস্কার বাংলাদেশের চলচ্চিত্র অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের চলচ্চিত্রের জন্য এই পুরস্কার প্রদান করা হয়।
এই বিভাগে প্রথমবার পুরস্কার লাভ করেন রিয়াজ। টানা পাঁচবারসহ সর্বাধিক সাতবার এই পুরস্কার লাভ করেন শাকিব খান। তিনি ২০১১ থেকে ২০১৫ সালের আয়োজনে টানা পাঁচবার এই পুরস্কার লাভ করেন। রিয়াজ দ্বিতীয় সর্বাধিক পাঁচবার, মান্না তিনবার এবং আরিফিন শুভ দুইবার এই পুরস্কার লাভ করেন।
অ্যান্ডিল ফেহলাকওয়াইও
অ্যান্ডিল লাকি ফেহলাকওয়াইও (; জন্ম: ৩ মার্চ, ১৯৯৬) ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে ডলফিন্স, কোয়াজুলু-নাটাল, কোয়াজুলু-নাটাল অনূর্ধ্ব-১৯, দক্ষিণ আফ্রিকা অনূর্ধ্ব-১৯ দলে খেলেছেন। দলে তিনি মূলতঃ অল-রাউন্ডারের দায়িত্ব পালন করছেন। বামহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন অ্যান্ডি ডাকনামে পরিচিত অ্যান্ডিল ফেহলাকওয়াইও।
ডারবানের গ্লেনউড হাইস্কুলের বৃত্তিধারী ছাত্র তিনি। দক্ষিণ আফ্রিকার পক্ষে ফিল্ড হকিতে অংশ নিয়েছিলেন। নিজ অভিভাবক রোজমেরি ডিজমোরের প্রণোদনায় ক্রিকেটের দিকে ঝুঁকে পড়েন। তার মা ঘরোয়া পর্যায়ে ঝিয়ের কাজ করতেন।
২০১৪ সালের আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন। কিন্তু একটিমাত্র খেলায় অংশ নিয়েছিলেন তিনি। এছাড়াও, ২০১৪ সালের চ্যাম্পিয়ন্স লীগ টি২০-তে খেলেছেন তিনি। ২০১৫ সালের আফ্রিকা টি২০ কাপে কোয়াজুলু-নাটাল ক্রিকেট দলের পক্ষে অংশগ্রহণ করেন।
২০ বছর বয়সে সেপ্টেম্বর, ২০১৬ তারিখে অস্ট্রেলিয়ার বিপক্ষে ওডিআই সিরিজে তাকে অন্তর্ভূক্ত করা হয়। কিন্তু, ২৫ সেপ্টেম্বর, ২০১৬ তারিখে বেনোনিতে সফরকারী আয়ারল্যান্ডের বিপক্ষে তার ওডিআই অভিষেক ঘটে। এরপর জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিকে তাকে মনোনীত করা হয়। এরপর ২০ জানুয়ারি, ২০১৭ তারিখে সেঞ্চুরিয়নে তার টি২০আইয়ে অভিষেক ঘটে। এছাড়াও, স্বাগতিক ইংল্যান্ডে অনুষ্ঠিতব্য ২০১৭ সালের আইসিসি চ্যাম্পিয়ন্স ট্রফি দলেরও অন্যতম সদস্য তিনি।
টবি রোল্যান্ড-জোন্স
টবিয়াস স্কেলটন টবি রোল্যান্ড-জোন্স (; জন্ম: ২৯ জানুয়ারি, ১৯৮৮) মিডলসেক্সের অ্যাশফোর্ড এলাকায় জন্মগ্রহণকারী প্রথিতযশা ইংরেজ ক্রিকেটার। প্রথম-শ্রেণীর কাউন্টি ক্রিকেটে মিডলসেক্সের প্রতিনিধিত্ব করছেন তিনি। দলে তিনি মূলতঃ মিডিয়াম-ফাস্ট, ডানহাতি বোলার হিসেবে খেলছেন। এছাড়াও, নিচেরসারিতে ডানহাতে ব্যাটিংয়ে পারদর্শিতা দেখিয়েছেন টবি রোল্যান্ড-জোন্স।
শৈশবকাল থেকেই ক্রিকেটের প্রতি তার গভীর আসক্তি লক্ষ্য করা যায়। বয়সভিত্তিক ক্রিকেটে মিডলসেক্স কোল্টের পক্ষে খেলেন। শুরুতে ডানহাতি ব্যাটসম্যান হিসেবে খেললেও পরবর্তীতে ডানহাতি মিডিয়াম-ফাস্ট বোলারে রূপান্তরিত হন। হ্যাম্পটন স্কুল ও লিডস বিশ্ববিদ্যালয়ে অধ্যয়ন করেন।
২০০৭ থেকে ২০১০ সাল পর্যন্ত সারে প্রিমিয়ার লীগে সানবারি ক্রিকেট ক্লাবে খেলেন। ২০০৮ থেকে ২০১০ সাল পর্যন্ত মিডলসেক্স ও ২০০৯ সালে সারের দ্বিতীয় একাদশের পক্ষে আমন্ত্রিত খেলোয়াড় হিসেবে অংশ নেন। ২০১০ সালের গ্রীষ্মে আনুষ্ঠানিকভাবে মিডলসেক্সের পক্ষে চুক্তিবদ্ধ হন।
কাউন্টি ক্রিকেটে সফলতম মৌসুম অতিবাহিত হবার পর আগস্ট, ২০১০ সালে তিন বছর মেয়াদে চুক্তিতে স্বাক্ষর করেন তিনি। প্রথম-শ্রেণীর খেলাগুলোর প্রথম আট খেলায় ১৯.৬০ গড়ে ৩৮ উইকেট পান। তন্মধ্যে, সেরা বোলিং পরিসংখ্যান গড়েন ৫/৪১। ২৩ সেপ্টেম্বর, ২০১৬ তারিখে ইয়র্কশায়ারের বিপক্ষে দূর্দান্ত খেলেন। খেলায় তিনি হ্যাট্রিক লাভ করেন ও ২৩ বছরের মধ্যে প্রথমবারের মতো মিডলসেক্সকে কাউন্টি চ্যাম্পিয়নশীপের শিরোপা জয়ে প্রভূত ভূমিকা রাখেন।
জুলাই, ২০১৬ সালে পাকিস্তানের বিপক্ষে অনুষ্ঠিত টেস্ট সিরিজের জন্য তাকে মনোনীত করা হয়। কিন্তু বেন স্টোকস ও জেমস অ্যান্ডারসনের পুণরায় অন্তর্ভূক্তির ফলে ওল্ড ট্রাফোর্ডের দ্বিতীয় টেস্ট থেকে বাদ পড়েন।
২০১৭ সালে উইজডেন কর্তৃক বর্ষসেরা ক্রিকেটার মনোনীত হন তিনি।
নৌপরিবহন মন্ত্রণালয় (বাংলাদেশ)
নৌপরিবহন মন্ত্রণালয় হচ্ছে বাংলাদেশ সরকারের একটি মন্ত্রণালয়,যেটি নৌপরিবহন সংক্রান্ত যাবতীয় নিয়ম-নীতি,আইন প্রচলন,প্রশাসনিক কার্যবলী সম্পাদন করে থাকে।
১৯৭১-এর বাংলাদেশের মুক্তিযুদ্ধের পরে তৎকালীন রেল, নৌ ও সড়ক পরিবহন খাতের সমন্বয়ে যোগাযোগ মন্ত্রণালয় সৃষ্টি হয়। পরবর্তী সময়ে যোগাযোগ মন্ত্রণালয়ের কার্যপরিধি বৃদ্ধি পাওয়ায় জাতীয় স্বার্থে যোগাযোগ মন্ত্রণালয়কে পুনর্বিন্যাসপূর্বক বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয় প্রতিষ্ঠা করা হয়। ১৯৮৮ সালের জানুয়ারি মাসে বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয়কে ‘‘নৌ-পরিবহন মন্ত্রণালয়’’ হিসেবে নামকরণ করা হয়।
সুইডেনের বিশ্ব ঐতিহ্যবাহী স্থানসমূহের তালিকা
জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) বিশ্ব ঐতিহ্যবাহী স্থান সেই যায়গাগুলিকে বলা হয় যেগুলি ১৯৭২ সালে স্থাপিত ইউনেস্কো বিশ্ব ঐতিহ্য সম্মেলনের ব্যাখ্যা অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে গণ্য। সুইডেন ২২ জানুয়ারী ১৯৮৫ সালে এই সম্মেলনে সম্মতি জানায় যার ফলে দেশের ঐতিহাসিক স্থানগুলি এই তালিকায় স্থান পায়। ২০১৬ অবধি সুইডেনে ১৫টি বিশ্ব ঐতিহ্যবাহী স্থান আছে যার মধ্যে ১৩টি সাংস্কৃতিক, একটি প্রাকৃতিক ও একটি মিশ্র।
In addition to sites inscribed on the World Heritage list, member states can maintain a list of tentative sites that they may consider for nomination. Nominations for the World Heritage list are only accepted if the site was previously listed on the tentative list. As of 2016, Sweden recorded one site on its tentative list.
জঁ-ল্যুক মেলঁশোঁ
জঁ-ল্যুক মেলঁশোঁ () একজন ফরাসি রাজনীতিবিদ। তিনি ফ্রান্সের বামপন্থী রাজনৈতিক আন্দোলন লা ফ্রঁস আঁসুমিজ (La France Unsoumise, "অনবনত ফ্রান্স")-এর প্রতিষ্ঠাতা নেতা। এই আন্দোলনের ছত্রছায়ায় থেকে তিনি ২০১৭ সালের ফরাসি রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন।
মেলঁশোঁ ১৯৮৬ থেকে ২০০০ সাল পর্যন্ত ফ্রান্সের আইনসভার উচ্চকক্ষ "সেনা" (Sénat)-র একজন সদস্য ছিলেন। ২০০০ থেকে ২০০২ সাল পর্যন্ত তিনি ফ্রান্সের শিক্ষা উপমন্ত্রী হিসেবে দায়িত্ব পালন করেন। ২০০৮ সালে তিনি পার্তি সোসিয়ালিস্ত তথা সমাজতান্ত্রিক দল ত্যাগ করে "বাম দল" গঠন করেন এবং ২০০৯ সালে ইউরোপীয় ইউনিয়নের সংসদ সদস্য নির্বাচিত হন। ২০১২ সালে তিনি ফ্রান্সের রাষ্ট্রপতি নির্বাচনে প্রার্থী হিসেবে প্রতিদ্বন্দ্বিতা করেন এবং প্রায় ১১% ভোট লাভ করেন।
মেলঁশোঁ ইউরোপীয় ইউনিয়নের কৃচ্ছ্বতা-সাধন প্রকল্প এবং অন্যান্য ইউরোপীয় ইউনিয়ন চুক্তিগুলির বিরোধী। তিনি চান ফ্রান্স নেটো থেকে বেরিয়ে আসুক। তিনি ফ্রান্সে শক্তি উৎপাদনে নিউক্লীয় শক্তির ব্যবহার ধীরে ধীরে শূন্যের কোঠায় নিতে চান। অবসরগ্রহণের বয়স ৬০ বছর করতে চান। কর্মসপ্তাহের দৈর্ঘ্য কমিয়ে ৩২ ঘণ্টা করতে চান। ধনীদের ওপর আরও বেশি করারোপ করতে চান এবং ন্যূনতম বেতনের পরিমাণ বাড়াতে চান।
মিনা শাহ (ব্যাডমিন্টন)
মিনা শাহ (জন্ম: ১৯৩৭ - মৃত্যু: ১০ মার্চ, ২০১৫) ভারতের একজন জাতীয় ব্যাডমিন্টন চ্যাম্পিয়ন ছিলেন। ১০ মার্চ ২০১৫ সালে লক্ষ্ণৌ শহরের সাহারা হাসপাতালে মিনা শাহ মারা যান। সাত বছর টানা উনি সিনিয়র ন্যাশনাল ব্যাডমিন্টন চ্যাম্পিয়নশিপ জেতেন (১৯৫৯ থেকে ১৯৬৫)। উনি পদ্মশ্রী ও অর্জুন পুরষ্কারে ভূষিত হন।
ফ্রঁসোয়া ফিইয়োঁ
ফ্রঁসোয়া ফিইয়োঁ () একজন ফরাসি রাজনীতিবিদ। তিনি "লে রেপ্যুবলিক্যাঁ" (প্রাক্তন "ইউনিওঁ পুর আঁ মুভমঁ পোপ্যুল্যার") রাজনৈতিক দলের নেতা এবং দলটির মনোনয়নে ২০১৭ সালের ফ্রান্সের রাষ্ট্রপতি নির্বাচনে প্রতিদ্বন্দ্বিতা করেন। তিনি একজন ডান-মধ্যপন্থী রক্ষণশীল রাজনীতিবিদ। ১৯৮১ সাল থেকে ২০১২ সাল পর্যন্ত তিনি ফ্রান্সের আইনসভার নিম্নকক্ষ (আসঁব্লে‌) ও উচ্চকক্ষ (সেনা)-র সদস্য ছিলেন। ২০০৭ থেকে ২০১২ সাল পর্যন্ত তিনি রাষ্ট্রপতি নিকোলা সার্কোজির অধীনে ফ্রান্সের প্রধানমন্ত্রীর দায়িত্ব পালন করেন। ২০১৬ সালের নভেম্বরে তিনি তাঁর দলের অভ্যন্তরীণ নির্বাচনে জয়ী হয়ে ফ্রান্সে রাষ্ট্রপতি নির্বাচনের জন্য দলটির প্রার্থী হিসেবে মনোনয়ন লাভ করেন। কিন্তু ২০১৭ সালের মার্চ মাসে তাঁর বিরুদ্ধে সরকারী অর্থ অপব্যবহার করার অভিযোগ ওঠে এবং এর ফলে তাঁর নির্বাচনী প্রচারণা এবং নির্বাচনে জয়লাভের আশা ব্যহত হয়।
ফিইয়োঁ সরকারী ব্যয় এবং বৃহৎ ব্যবসা প্রতিষ্ঠানগুলির কর কমানোর পক্ষপাতী। তিনি ক্ষমতায় আসলে ৫ লক্ষ সরকারী চাকুরি রদ করার ঘোষণা দেন। এছাড়া তিনি কর্মসপ্তাহের দৈর্ঘ্যসীমা ৩৫ ঘন্টা করার নিয়মটি বিলোপের পক্ষে। কর্মক্ষেত্র থেকে অবসরগ্রহণের বয়স ৬৫ বছর করতে চান। ফ্রান্সের অভিবাসন কমাতে চান। এছাড়া তিনি রাশিয়া, সিরিয়া এবং ইরানের সাথে সমঝোতায় আগ্রহী।
পালমিরা
পালমিরা হচ্ছে প্রাচীন সেমিটিক শহর যা বর্তমান দিনে সিরিয়ার হমস প্রদেশে অবস্থিত। প্রত্নতাত্ত্বিক গণ নিয়োলিথিক যুগের সন্ধান পেয়েছেন এখানে এবং নগরটি সম্পর্কে খ্রিষ্টপূর্ব ২য় সহস্রাব্দের প্রথমভাগে নথিতে উল্লেখ করা হয়েছে। ১ম শতাব্দীতে পালমিরা রোমানদের হাতে আসার আগ পর্যন্ত বিভিন্ন সময়ে বিভিন্ন সম্রাটের হাতে এসেছে।
তাদমোর নামটি দ্বিতীয় খ্রিস্টপূর্বাব্দের প্রথম দিক থেকে পরিচিত ছিলো; মারিতে প্রাপ্ত আঠারো খ্রিষ্টপূর্বাব্দের শিলালিপিতে একে উল্লেখ করা হয়েছে তা-আদ-মি-ইর, অন্যদিকে ১১ খ্রিষ্টপূর্বাব্দের আশারিয় লিপিতে লেখা হয়েছে তা-আদ-মার। আরামিক পালমারিন লিপিতে নামের দুটি ধরণের উল্লেখ আছে: তাদমার এবং তাদমোর। নামের উৎপত্তি পরিষ্কার নয়। আলবার্ট স্কাল্টেনস সমর্থিত আদর্শ অনুবাদ খেঁজুরের সেমিটিক শব্দ তামারের সংগে যুক্ত করে যা দ্বারা বোঝা যায় শহরটিকে ঘিরে প্রচুর খেঁজুর গাছ বিদ্যমান ছিলো।
গ্রীক নাম Παλμύρα (লাতিন রূপ পালমিরা) প্রথম উল্লেখ করেন প্লিনি দ্যা এল্ডার ১ম খ্রিস্টাব্দে। এটা গ্রীকো-রোমান বিশ্বে ব্যবহৃত হতো। এটা সাধারণত ভাবা হয়ে থাকে পালমিরা তাদমোর থেকে উদ্ভূত হয়েছে। ভাষাবিদেরা দুটি সম্ভাব্যতার কথা উল্লেখ করেছেন; একটি মতে পালমিরা তাদমোরের পরিবর্তেও ব্যবহৃত হতো। স্কালটেন্সের মতে তাদমোরে একটি ভগ্নরূপ তালমুরা যা লাতিন শব্দ পালমা'র (খেঁজুর) প্রভাবে পালমুরাতে পরিবর্তিত হয়েছে। খেঁজুর গাছের জন্য শেষপর্যন্ত পালমিরা চূড়ান্ত নাম হিসেবে প্রচলিত হয়। দ্বিতীয় মতটি হচ্ছে, যেমন জ্যঁ স্টারক্কির মতে, তাদমোরকে গ্রীকে অনুবাদ করার সময়ে তাদমোরকে এভাবে অনুবাদ করা হয় কারণ একে খেঁজুর ভাবা হয়।
খালেদ সাইফুদ্দীন
শহীদ খালেদ সাইফুদ্দীন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
খালেদ সাইফুদ্দীনের জন্ম কুষ্টিয়া জেলার মিরপুর উপজেলার পোড়াদহ রেলস্টেশন সংলগ্ন কাটদহ গ্রামে। এক ভাই, দুই বোনের মধ্যে তিনি ছিলেন দ্বিতীয়। তাঁর বাবার নাম মহিউদ্দীন আহমেদ এবং মায়ের নাম রমেলা খাতুন। তিনি অবিবাহিত ছিলেন।
১৯৭১ সালে কলেজের শিক্ষার্থী ছিলেন খালেদ সাইফুদ্দীন। মুক্তিযুদ্ধ শুরু হলে ভারতে গিয়ে মুক্তিবাহিনীতে যোগ দেন। প্রশিক্ষণ নিয়ে যুদ্ধ করেন ৮ নম্বর সেক্টরের লালবাজার সাবসেক্টর এলাকায়। তিনি কয়েকটি অপারেশনে যথেষ্ট সাহসিকতা প্রদর্শন করেন।
১৯৭১ সালের ৫ আগস্ট চুয়াডাঙ্গা-মেহেরপুর জেলার সীমান্তে বাগোয়ানের পাশে যোধপুরে ছিল মুক্তিযোদ্ধাদের গোপন শিবির। অদূরে নাটুদহের হাজার দুয়ারী স্কুলে ছিল পাকিস্তানি সেনাবাহিনীর ঘাঁটি। প্রকৃতপক্ষে সেদিন পাকিস্তানি ঘাঁটিতে সেনা বদল হচ্ছিল। কিছুক্ষণ পর মুক্তিযোদ্ধারা খবর পান, বাগোয়ান গ্রামের মাঠ থেকে দুজন রাজাকার জোর করে ধান কেটে নিয়ে যাচ্ছে যা আসলে ছিল মিথ্যা খবর। এদিকে রাজাকারদের ধান কেটে নিয়ে যাওয়ার কথা শুনে খালেদ সাইফুদ্দীনসহ সাতজন মুক্তিযোদ্ধা বাগোয়ানে যান। তাঁরা গিয়ে দেখেন সেখানে রাজাকার কেউ নেই। এরপর তাঁরা আরেকটু এগিয়ে যান রতনপুর ঘাটে। সেখানে তাঁদের এক সহযোদ্ধা বোকামি করে একটি ফাঁকা গুলি করেন। সঙ্গে সঙ্গে ওপার থেকে ঝাঁকে ঝাঁকে গুলি ছুটে এল তাঁদের দিকে। অবস্থা বেগতিক দেখে মুক্তিযোদ্ধারা দ্রুত পিছিয়ে বাগোয়ানে গিয়ে এক বাগানে আশ্রয় নেন। ঘুণাক্ষরেও তাঁরা জানতে পারলেন না পাকিস্তানি সেনারা তাঁদের দিকে দ্রুত এগিয়ে আসছে। এর মধ্যে আরও ২৪ জন মুক্তিযোদ্ধা সেখানে আসেন। তারপর তাঁরা দুই ভাগে ভাগ হয়ে এক দল রওনা হলো রতনপুরে। আরেক দল কাভারিং পার্টি হিসেবে পেছনে থেকে গেল। রতনপুরের দিকে অগ্রসর হওয়া দলে ছিলেন খালেদ সাইফুদ্দীনসহ ১৫ জন। তাঁরা রেকি না করে সামনের দিকে অগ্রসর হওয়ায় চরম বিপদে পড়েন। পথে পাকিস্তানি সেনারা ইংরেজি ‘ইউ’ শেফে অ্যামবুশ করে লুকিয়ে ছিল। মুক্তিযোদ্ধারা সেই অ্যামবুশের ভেতর ঢুকে পড়লে পাকিস্তানি সেনারা তাঁদের আক্রমণ করে। এতে প্রথমেই শহীদ হন দুই-তিন মুক্তিযোদ্ধা। খালেদ সাইফুদ্দীনসহ কয়েকজন সাহসিকতার সঙ্গে যুদ্ধ করতে থাকলেন। মুক্তিযোদ্ধারা ছিলেন স্বল্প প্রশিক্ষণপ্রাপ্ত। তাঁদের অস্ত্রও বেশির ভাগ সেকেলে। অন্যদিকে পাকিস্তানি সেনারা অত্যাধুনিক অস্ত্র সজ্জিত ও দীর্ঘ প্রশিক্ষণপ্রাপ্ত। খালেদসহ দু-তিনজন বুঝতে পারলেন তাঁরা পাকিস্তানি সেনাবাহিনীর সঙ্গে পারবেন না। তখন তিনি ও হাসান নামে এক মুক্তিযোদ্ধা কাভারিং ফায়ার শুরু করে সহযোদ্ধাদের বললেন এই সুযোগে পশ্চাদপসরণ করতে। তাঁদের কাভারিং ফায়ারে সাতজন পিছিয়ে যেতে সক্ষম হলেও বাকিরা ব্যর্থ হলেন। পাকিস্তানি সেনারা ততক্ষণে তাঁদের খুব কাছাকাছি এসে ঘিরে ফেলেছে। তারা খুব কাছ থেকে খালেদ সাইফুদ্দীন ও অন্যদের গুলি করে হত্যা করে। দেশমাতৃকার মুক্তির জন্য নিঃশেষে প্রাণদান করে শহীদ হন আটজন মুক্তিযোদ্ধা।
ক্রান্তিবীর
ক্রান্তিবীর একটি বলিউড নির্মিত হিন্দি অ্যাকশনধর্মী চলচ্চিত্র। ১৯৯৪ সালে প্রকাশিত এই সিনেমার পরিচালক-প্রযোজক ছিলেন মেহুল কুমার। তেলেগু ভাষায় এই চলচ্চিত্রটির পূন:নির্মান হয় 'পূণ্য ভুমি না দেশম' নামে। কন্নড় ভাষাতেও রিমেক হয়, যার নাম ছিল 'পারোদি'।
স্বাধীনতা সংগ্রামীর নাতি প্রতাপ উচ্ছৃঙ্খল ও জুয়াড়ি, সে কারনে বাড়ি থেকে তাকে তাড়িয়ে দেন প্রতাপের মা। বাড়িছাড়া প্রতাপ বোম্বাই চলে আসে। সমুদ্রে ডুবে যাওয়া থেকে ব্যবসায়ী ও লক্ষীনগর বস্তির মালিক লক্ষীদাসের ছেলে অতুলকে বাঁচালে লক্ষীদাস তাকে বাড়িতে নিয়ে আসেন ও বড় ছেলের মর্যাদা দেন। একসাথে তারা মানুষ হয়। বস্তির একটি ঘরে সাংবাদিক মেঘা দীক্ষিত থাকে। সে সমাজবিরোধী, দুর্নীতিগ্রস্ত রাজনীতিবিদ, উঁচুতলার অপরাধীদের বিরুদ্ধে কাগজে লিখতে থাকলে তার ওপর হামলা হয়। প্রতাপ তাকে বাঁচায়। বস্তির হিন্দু মুসলিম ঐক্য নষ্ট করে তা দখল করতে চায় প্রমোটার ও রাজনীতিবিদেরা কিন্তু প্রতাপ সর্বদা তাদের আক্রমন রুখে দেয়। ব্যবসায়ী যোগরাজের মেয়ে মমতা বস্তির ছেলে অতুলকে ভালবাসে জেনে প্রথমে রেগে গেলেও যোগরাজ পরে খুশি হয় এই ভেবে যে বোম্বে শহরে বিরাট জায়গা জুড়ে থাকা লক্ষীনগরকে দখল করা যাবে। কুখ্যাত অপরাধী চতুর সিং চিতার লোকজন বস্তিতে আগুন লাগিয়ে দেয় কিন্তু দয়ালু লক্ষীদাস বস্তির অধিবাসিদের পাশে দাঁড়ান। যখন কোনোভাবে বস্তি দখল করা গেলোনা তখন লক্ষীদাসকে ভয় দেখিয়ে দলিলে সই করিয়ে খুন করে চতুর সিং। প্রতাপ এই খুনের বদলা নিতে মরিয়া হয় এবং চতুর সিং একটি মন্দিরে পুজো দিতে এলে তার ওপর গুলি চালায়। যদিও বুলেট প্রুফ জ্যাকেট থাকায় সে বেঁচে যায়। এবার দুর্নীতিগ্রস্ত রাজনৈতিক নেতা, প্রশাসনের প্রধান, অসৎ পুলিশ আধিকারিক ও বিচারককে দের হত্যা করার সিদ্ধান্ত নেয় প্রতাপ। ছদ্মবেশে টিভি চ্যানেলের আলোচনা কক্ষে ঢুকে সে সকলকে হত্যা করে। বিচারে তার ফাঁসির আদেশ হয়। জেলে তার মা বহুদিন পরে তাকে দেখতে আসেন সংগে আসে মেঘা। ফাঁসির আগের মূহুর্তে খবর আসে রাষ্ট্রপতি এই সাজা মকুব করেছেন। জনগন এ সংবাদে উল্লাসে ফেটে পড়ে ও প্রতাপের কাছে ছুটে যায়। এই সময় চতুর সিং মেশিনগান নিয়ে গুলি চালাতে থাকে জনতার উদ্দেশ্যে। প্রতাপ তাকে শেষ পর্যন্ত হত্যা করতে সক্ষম হয়।
এই সিনেমায় মোট ছয়টি গান আছে। সুরকার ছিলেন আনন্দ - মিলিন্দ এবং গীতিকার সমীর।
রবার্ট প্যাটিনসন
রবার্ট ডগলাস টমাস প্যাটিনসন (জন্ম: ১৩ মে, ১৯৮৬) একজন ইংরেজ অভিনেতা, প্রযোজক, মডেল ও সঙ্গীত শিল্পী।
প্যাটিনসন ২০০৫ সালে "হ্যারি পটার অ্যান্ড দ্য গবলেট অব ফায়ার" চলচ্চিত্রে সেডরিক ডিগরি চরিত্রে অভিনয়ের মাধ্যমে তার অভিনয় জীবন শুরু করেন। এরপরে তিনি "টোয়াইলাইট চলচ্চিত্র ধারাবাহিকে" ভ্যাম্পায়ার এডওয়ার্ড কুলেনের চরিত্রে অভিনয় করে সবার নজরে আসেন। এই চলচ্চিত্র ধারাবাহিকটিতে ২০০৮ সাল থেকে ২০১২ সাল পর্যন্ত পাঁচটি চলচ্চিত্র নির্মিত হয় এবং এটি সর্বসাকুল্যে বিশ্বব্যাপী ৩৩০ কোটি মার্কিন ডলার আয় করে। এই চলচ্চিত্র ধারাবাহিকে অভিনয় তাকে খ্যাতি এনে দেয় আর এর মাধ্যমে তিনি সবচেয়ে বেশি আয় করা এবং ধনী হলিউড তারকার কাতারে নাম লেখান। ২০১০ সালে টাইম সাময়িকী তাকে বিশ্বের ১০০ প্রভাবশালী ব্যক্তিদের অন্তর্ভুক্ত করে আর একই বছর ফোর্বস সাময়িকী তাকে বিশ্বের ১০০ প্রভাবশালী তারকা হিসাবে ফোর্বস ১০০ তারকার তালিকায় উল্লেখ করে।
২০০৯ সালে তিনি "লিটল অ্যাশেজ" চলচ্চিত্রে সালভাদোর দালির চরিত্রে অভিনয় করেন। একই বছর প্যাটিনসনের খ্যাতি আর জনপ্রিয়তা নিয়ে নির্মিত প্রামাণ্য চিত্র "রবসেসড" প্রকাশিত হয়। তিনি "রিমেম্বার মি" (২০১০) চলচ্চিত্রে সমস্যায় জর্জরিত এক যুবকের ভূমিকায় অভিনয় করেন। তিনি রোমান্টিক নাট্য "ওয়াটার ফর এলিফ্যান্ট" (২০১১) চলচ্চিত্রেও অভিনয় করেন। ২০১২ সালে তিনি ডেভিড ক্রোনেনবার্গের "কসমোপোলিস" চলচ্চিত্রে একজন দৃঢ, শীতল-হৃদয়ের ক্ষুরধার বুদ্বিসম্পন্ন কোটিপতির চরিত্রে অভিনয় করেন যা সমালোচকদের কাছে বেশ প্রশংসিত হয়। পরবর্তীতে তিনি ডেভিড মিচোডের ওয়েস্টার্ন ঘরানার চলচ্চিত্র "দ্য রোভার" (২০১৪)," ক্রোনেনবার্গের স্যাটায়ার চলচ্চিত্র "ম্যাপস টু দ্য স্টার্স" (২০১৪), জেমস গ্রের "দ্য লস্ট সিটি অব জেড" (২০১৬) চলচ্চিত্রে অভিনয় করেন যার মাধ্যমে তিনি সমালোচকদের কাছে আরো বেশি প্রশংসিত হন।
প্যাটিনসন ১২ বছর বয়সে মডেলিং এর কাজ শুরু করেন। ২০১৩ সালে ডিওর হোম তাকে তাদের "ফেস অব ফ্রাগরান্স" হিসাবে নির্বাচিত করে। ২০১৬ সালে তিনি প্রথমবারের মত তাদের পুরুষদের পোশাকের ব্র্যান্ড অ্যাম্বাসেডর হন।
প্যাটিনসন একাধারে সুরকার ও গায়ক। তিনি "দ্য টোয়ালাইট সাগা" চলচ্চিত্র ধারাবাহিক ও ২০০৮ সালের কমেডি-নাট্য চলচ্চিত্র "হাউ টু বি" এর জন্য গান গেয়েছেন। তিনি শিশু পতিতাবৃত্তি, শিশু পর্নোগ্রাফি ও যৌনকর্মের জন্য শিশু পাচার বন্ধ রোধে কাজ করে যাওয়া সংস্থা "ইসিপিএটি" এবং হারিয়ে যাওয়া শিশু খুঁজে পেতে সহায়তা করা প্রতিষ্ঠান "পিএসিটি" এর সমর্থক। তিনি "গো ক্যাম্পেইন" নামের একটি অলাভজনক সংস্থারও সমর্থক যারা এতিম ও নিপীড়িত শিশুদের জন্য বিশ্বব্যাপী জনসচেতনতা ও তহবিল গঠনের কাজ করে থাকে। পরবর্তীতে ২০১৫ সালে তিনি এই প্রতিষ্ঠানের ব্র্যান্ড অ্যাম্বাসেডর নিযুক্ত হন। তিনি আন্তর্জাতিক মেডিক্যাল কোরের সদস্য এবং এই প্রতিষ্ঠানের হয়ে ক্যান্সারের বিরুদ্ধে তিনি জনসচেতনতা গঠনেও কাজ করেছেন।
কুচুক আগা
লিটল লর্ড বা কুচুক আগা হল একটি তুর্কি কমেডি ধারাবাহিক। তুরকার ইনানোগলু কর্তৃক নির্মিত ধারাবাহিকটি তুরস্কের ক্যানাল ডি তে সম্প্রচারিত হয়।
বাংলাদেশ–ভেনেজুয়েলা সম্পর্ক
বাংলাদেশ–ভেনেজুয়েলা সম্পর্ক হল বাংলাদেশ এবং ভেনেজুয়েলা রাষ্ট্রদ্বয়ের মধ্যকার দ্বিপাক্ষিক সম্পর্ক।
২০০১ সালে রাষ্ট্রপতি হুগো রাফায়েল শ্যাভেজ প্রথম ভেনেজুয়েলীয় হিসেবে ঢাকায় আনুষ্ঠানিক সফরে আসেন।
বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়।
প্রাথমিক শিক্ষা, নারীশিক্ষা, নারীর ক্ষমতায়ন, শিশু ও মাতৃস্বাস্থ্যখাত প্রমুখ বিষয়ে বাংলাদেশের সাফল্যে অনুপ্রাণিত হয়ে ভেনেজুয়েলা বাংলাদেশের অনুকরণে তাদের সমাজ নির্দেশকের উন্নয়ন ঘটানোর চেষ্টা করছে। ভেনেজুয়েলা সরকার বাংলাদেশভিত্তিক গ্রামীণ ব্যাঙ্কের ক্ষুদ্রঋণ প্রকল্প প্রয়োগে দারিদ্র বিমোচনে চেষ্টা করছে।
দ্বিপাক্ষিক বন্ধন আরো সুদৃঢ় করার ব্যাপারে দুই রাষ্ট্রই আগ্রহ প্রকাশ করেছে। দুই রাষ্ট্রের মধ্যকার ব্যবসায়ী দল আদান-প্রদানের মাধ্যমে দ্বিপাক্ষিক বাণিজ্য ও বিনিয়োগ উন্নয়ন ঘটানোর ব্যাপারে উভয়েই আগ্রহী। বাংলাদেশ ও ভেনেজুয়েলার মধ্যে অর্থনৈতিক সহযোগিতা বৃদ্ধির জন্য শক্তি খাতকে ব্যাপক গুরুত্ব দেওয়া হচ্ছে। ভেনেজুয়েলা থেকে প্রত্যক্ষ বিনিয়োগও বাংলাদেশ কামনা করছে।
আলীরাজ
আলীরাজ (জন্মঃ ১৫ মার্চ ১৯৫৭) হলেন একজন জনপ্রিয় বাংলাদেশী চলচ্চিত্র অভিনেতা। তিনি বাংলাদেশী চলচ্চিত্রে সহ নায়ক হিসেবে বেশি পরিচিত। তিনি ২০১৬ সালে "পুড়ে যায় মন" চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।
টিভি নাটকের মাধ্যমে অভিনয়ে আলীরাজের অভিষেক ঘটে। বিটিভিতে সেলিম আল দীনের লেখা ও নাসির উদ্দিন ইউসুফ বাচ্চুর নির্দেশনায় ‘ভাঙনের শব্দ শুনি’ নাটকে প্রথম অভিনয় করেন। সে সময় ডব্লিউ আনোয়ার নামে পরিচিত ছিলেন আলীরাজ।অভিনেতা আলীরাজ (Aliraj) চলচ্চিত্রে আসেন নায়করাজ রাজ্জাকের হাত ধরে। ছেলেবেলায় সিরাজগঞ্জে থাকতেই বর্ণালী ক্লাবের সাথে অভিনয় শুরু করেন। এরপর কাজ করেছেন তরুণ সম্প্রদায়, দুর্বার, সংলাপ থিয়েটারে। ঢাকায় চলে আসার পর ঢাকা থিয়েটারে কাজ শুরু করেন। সেখানে তার সহ অভিনেতা ছিলেন হুমায়ূন ফরিদী, আফজাল হোসেন, সুবর্ণা মোস্তফা, রাইসুল ইসলাম আসাদের মত বড় অভিনেতারা। তারপর একদিন নাসিরউদ্দিন ইউসুফ বাচ্চু-র ‘ভাঙনের শব্দ শুনি’ নাটকে অভিনয় করলেন, সেই নাটকের মাধ্যমে চোখে পড়লেন রাজ্জাকের। ১৯৮৪ সালে জীবনের সবচেয়ে বড় সুযোগ পান আলীরাজ।রাজ্জাক তখন বৈকুন্ঠের উইল অবলম্বনে ‘সৎভাই’ নিমানের চিন্তা করছিলেন। নায়করাজ রাজ্জাকের নির্দেশনায় ‘সৎ ভাই’ চলচ্চিত্রে অভিনয় করেন। এর মাধ্যমে সিনেমাতে নিয়মিত হন। ডব্লিউ আনোয়ার থেকে নায়করাজের দেওয়া নাম ‘আলীরাজ’ হিসেবেই পরিচিতি পান। আলীরাজ সেই চলচ্চিত্রে অভিনয় করে চলচ্চিত্রে নাম লেখালেন। এরপর তিনি মমতাজ আলীর ‘নিয়ত’, আজহারুল ইসলাম খানের ‘সহযাত্রী’সহ ১১০টি চলচ্চিত্রে নায়ক হিসেবে অভিনয় করেন। চরিত্রাভিনেত্রা হিসেবেও তিনি অনেক চলচ্চিত্রে অভিনয় করেছেন। ।আলীরাজ শিক্ষাগত যোগ্যতা আইএ। পারিবারিক জীবনে আলীরাজের এক পুত্র এবং এক কন্যা। তার স্ত্রী নৃত্যশিল্পী। ‘নৃত্যাঞ্চল’ নামে প্রতিষ্ঠানে শিবলী ও নিপার সঙ্গে ছেলেদের নাচ শেখান।
তাজরীন ফ্যাশন অগ্নিকাণ্ড
২০১২-এর ঢাকা অগ্নিকাণ্ড বা তাজরীন ফ্যাশন অগ্নিকাণ্ড বাংলাদেশের ঢাকা মহানগরীর উপকণ্ঠ আশুলিয়ার নিশ্চিন্তপুর এলাকায় অবস্থিত তাজরীন ফ্যাশনস লিমিটেড কারখানায় ২০১২ সালের ২৪ নভেম্বর সংঘটিত একটি মারাত্মক অগ্নিকাণ্ড যাতে মোট ১১৭ জন পোষাকশ্রমিক নিহত হয়। ভয়ানক এই দুর্ঘটনায় ঐ পোশাক কারখানার নয়তলা ভবনের ছয়তলা ভস্মীভূত হয়ে যায়। সরাসরি আগুনে দগ্ধ হয়ে মারা যায় ১০১ জন পোষাকশ্রমিক। আগুন থেকে রেহাই পেতে ওপর থেকে লাফিয়ে পড়ে মৃত্যু হয় আরও ১০ জনের। ২৭ নভেম্বর ২০১২ মঙ্গলবার বাংলাদেশে শোক দিবস পালিত হয়।
তদন্তে প্রাপ্ত তথ্য অনুযায়ী ইলেকট্রিক শর্ট সার্কিট থেকে আগুনের সূত্রপাত হয় বলে ধারনা করে হয়। শনিবার সন্ধ্যায় তাজরীন ফ্যাশনস লিমিটেডে আগুন লাগে। পরদিন রবিবার ভোর সাড়ে পাঁচটার দিকে আগুন নিয়ন্ত্রণে আনা সম্ভব হয়।
এই ভয়াবহ অগ্নিঘটনার কারণ নিরূপণ করতে বাংলাদেশ সরকারের তরফ থেকে চার দফা তদন্তের উদ্যোগ গ্রহণ করা হয়। স্বরাষ্ট্র মন্ত্রণালয়, ঢাকা বিভাগীয় কমিশনার, ফায়ার সার্ভিস ও সিভিল ডিফেন্স অধিদফতর এবং বাংলাদেশ পুলিশ - সরকারের এই চারটি অঙ্গ পৃথক পৃথক তদন্ত কার্যক্রম গ্রহণ করে। উপরন্তু হংকংভিত্তিক পোষাকক্রেতা প্রতিষ্ঠান লি অ্যান্ড ফাং নিজেরা এ ঘটনা তদন্তের উদ্যোগ গ্রহণ করে।
আসেলা গুণারত্নে
দোন্দেগেদারা আসেলা সম্পদ গুণারত্নে (; জন্ম: ৮ জানুয়ারি, ১৯৮৬) ক্যান্ডিতে জন্মগ্রহণকারী প্রথিতযশা পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা দলের পক্ষে সকল স্তরের ক্রিকেটে অংশগ্রহণ করছেন আসেলা গুণারত্নে। আক্রমণধর্মী ডানহাতি ব্যাটসম্যান গুণারত্নে মাঝে-মধ্যে মিডিয়াম পেস বোলিংও করে থাকেন। বর্তমানে তিনি শ্রীলঙ্কা সেনাবাহিনীর অধীনে শ্রীলঙ্কা আর্টিলারির ৬ষ্ঠ ফিল্ড রেজিমেন্টের ওয়ারেন্ট অফিসার হিসেবে কর্মরত। ক্যান্ডি শ্রী রাহুলা কলেজের প্রাক্তন ছাত্র তিনি।
ফেব্রুয়ারি, ২০১৬ সালে ভারত সফরে শ্রীলঙ্কার টুয়েন্টি২০ আন্তর্জাতিকে (টি২০আই) দলের সদস্য মনোনীত হন। ১৪ ফেব্রুয়ারি, ২০১৬ তারিখে তার টি২০আই অভিষেক ঘটে। খেলায় তিনি চার রান তুলেন যাতে তার দল ৯ উইকেটে ভারতের কাছে পরাজিত হয়েছিল।
২৯ অক্টোবর, ২০১৬ তারিখে স্বাগতিক জিম্বাবুয়ের বিপক্ষে তার টেস্ট অভিষেক হয়। প্রথম টেস্টের প্রথম ইনিংসে অর্ধ-শতক করেন। এরপর সফরের দ্বিতীয় খেলায় প্রথমবারের মতো শতরানের সন্ধান পান।
জিম্বাবুয়েতে অনুষ্ঠিত ত্রি-দেশীয় সিরিজে শ্রীলঙ্কার ওডিআই দলের সদস্য মনোনীত হন। ঐ প্রতিযোগিতায় স্বাগতিক জিম্বাবুয়েসহ ওয়েস্ট ইন্ডিজ অংশগ্রহণ করে। প্রতিযোগিতার প্রথম খেলায় জিম্বাবুয়ের বিপক্ষে তার ওডিআই অভিষেক হয়। এতে তিনি ৩ উইকেট পান।
১১ ফেব্রুয়ারি, ২০১৭ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে নিজস্ব প্রথম ওডিআই শতক হাঁকান তিনি। দক্ষিণ আফ্রিকার বিপক্ষে অনুষ্ঠিত ঐ খেলায় ছয় নম্বরে ব্যাটিংয়ে নেমে সর্বোচ্চ ওডিআই রান করেন। তাস্বত্ত্বেও শ্রীলঙ্কা ৮৮ রানে পরাজিত হয়েছিল। প্রথম শ্রীলঙ্কান হিসেবে এ অবস্থানে থেকে সংগ্রহ করেন। এছাড়াও ৬ নম্বরে থেকে তার সংগ্রহটি শ্রীলঙ্কার পক্ষে সর্বোচ্চ।
১৭ ফেব্রুয়ারি, ২০১৭ তারিখে অস্ট্রেলিয়ার বিপক্ষে সুন্দর ক্রীড়ানৈপুণ্য প্রদর্শন করেন। ৩৭ বলে টুয়েন্টি২০আইয়ে প্রথমবারের মতো অর্ধ-শতক করেন। খেলায় তার দল ৫ উইকেটের ব্যবধানে জয় তুলে নেয়। পরের খেলায় মাত্র ৪৬ বলে অপরাজিত ৮৪ রান তুলে শ্রীলঙ্কাকে সিরিজ জয়ে সহায়তা করেন। খেলায় তিনি ম্যান অব দ্য ম্যাচের পুরস্কার পান। তার এ সংগ্রহটি পাঁচ বা তার নিচের অবস্থানে থেকে সর্বোচ্চ ছিল। শেষ ৩৭ রান করেন মাত্র ১২ বলে। এ সিরিজ জয়ের ফলে শ্রীলঙ্কা উপর্যুপরী তৃতীয়বার অস্ট্রেলিয়ায় টি২০আই সিরিজ জয় করে। এরফলে তিনি ম্যান অব দ্য সিরিজেরও পুরস্কার পান।
২০১৪ সালে দক্ষিণ কোরিয়ার ইনছনে অনুষ্ঠিত এশিয়ান গেমসের স্বর্ণপদক জয়ী শ্রীলঙ্কা দলেরও অন্যতম সদস্য ছিলেন তিনি। ফেব্রুয়ারি, ২০১৭ সালে ইন্ডিয়ান প্রিমিয়ার লীগে ৩০ লাখ রূপীতে মুম্বই ইন্ডিয়ান্সের পক্ষে চুক্তিবদ্ধ হন।
দুর্যোগ ব্যবস্থাপনা ও ত্রাণ মন্ত্রণালয় (বাংলাদেশ)
দুর্যোগ ব্যবস্থাপনা ও ত্রাণ মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি দুর্যোগ ব্যবস্থাপনা ও ত্রাণ কার্য পরিচালনার জন্য দায়িত্বপ্রাপ্ত। এ মন্ত্রনালয়ের বর্তমান মন্ত্রী হচ্ছেন মোফাজ্জল হোসেন চৌধুরী মায়া।২০১২ সালের নভেম্বর মাসে ’দুর্যোগ ব্যবস্থাপনা আইন -২০১২’ অনুমোদন লাভের পর দুর্যোগ ব্যবস্থাপনা ও ত্রাণ মন্ত্রনালয়ের অধীনে ’দুর্যোগ ব্যবস্থাপনা অধিদপ্তর (ডি ডি এম)’ প্রতিষ্ঠিত হয় ।
দুর্যোগ ব্যবস্থাপনা আইনের উদ্দেশ্য বাস্তবায়ন এই অধিদপ্তরের মান্ডেট - ঝুঁকি হ্রাস কর্মসূচি গ্রহনের মাধ্যমে বিভিন্ন দুর্যোগের বিপদাপন্নতা হ্রাস করা বিশেষভাবে দরিদ্র ও সুবিধাবঞ্চিত মানুষের সামর্থ্য বৃদ্ধির জন্য কার্যকর মানবিক সহায়তা কর্মসূচি গ্রহণ করা , দুর্যোগ ঝুঁকি হ্রাস এবং জরুরী সাড়াদানের সাথে সংশিস্নষ্ট বিভিন্ন সরকারী ও অ-সরকারী সংস্থাসমূহ কর্তৃক গৃহিত বিভিন্ন কর্মসূচিরর মধ্যে সমন্বয় সাধন । দুর্যোগ ব্যবস্থাপনা এবং জাতীয় দুর্যোগ ব্যবস্থাপনা নীতিমালা ও পরিকল্পনা সম্পর্কিত সরকারের নির্দেশাবলী এবং সুপারিশসমূহ বাস্তবায়ন দুর্যোগ ব্যবস্থাপনা অধিদপ্তরের (ডি ডি এম) অন্যতম দায়িত্ব।
মহম্মদ হাবিব
মহম্মদ হাবিব একজন প্রাক্তন ভারতীয় ফুটবল খেলোয়াড় ও অধিনায়ক যিনি আক্রমণভাগের খেলোয়াড় ছিলেন। অন্ধ্রপ্রদেশে (এখন তেলঙ্গানা) ওনার জন্ম হলেও উনি বাংলার হয়ে সন্তোষ ট্রফিতে খেলেন।
দময়ন্তী তাম্বে
দময়ন্তী তাম্বে ফিল্ড লেফটেন্যান্ট বিজয় তাম্বের স্ত্রী ও মিসিং ডিফেন্স পারসোনেল অ্যাসোসিয়েশনের একজন উল্ল্যেখযোগ্য সদস্যা। উনি ৪ বার জাতীয় ব্যাডমিন্টন প্রতিযোগীতা বিজয়ী ও বর্তমানে জওহরলাল নেহুরু বিশ্ববিদ্যালয়ের শারীরিক শিক্ষার উপ পরিচালক।
কপালকুণ্ডলা
কপালকুণ্ডলা সাহিত্য সম্রাট বঙ্কিমচন্দ্র চট্টোপাধ্যায় রচিত দ্বিতীয় উপন্যাস। সম্ভবত এটি বাংলা সাহিত্যের প্রথম সার্থক রোমান্টিক উপন্যাস। ১৮৬৬ খ্রিস্টাব্দে এটি প্রথম প্রকাশিত হয়। এটি বাংলা সাহিত্যের একটি কাব্যধর্মী উপন্যাস।প্রাকৃতিক দুর্যোগের কবলে পড়ে নবকুমার এক জনবিচ্ছিন্ন দ্বীপে আটকা পড়েন। সেখানে এক কাপালিক তাকে বলি দিতে উদ্যত হয়। তখন কাপালিকের পালিতা কন্যা কপালকুণ্ডলা তার প্রাণ বাঁচিয়ে পালিয়ে যেতে সাহায্য করে। স্থানীয় মন্দিরের অধিকারীর সহায়তায় নবকুমার কপালকুণ্ডলাকে বিয়ে করে নিজের বাড়ি সপ্তগ্রামে ফিরে আসেন। পথে মতিবিবি বা লুৎফউন্নিসা নামে এক বিদেশী রমণীর সঙ্গে তাদের সাক্ষাৎ হয়।
কপালকুণ্ডলা বাল্যকাল থেকে জনবিচ্ছিন্ন দ্বীপে কাপালিকের কাছে বড় হওয়ায় স্বাভাবিক সামাজিক রীতিনীতির সঙ্গে অপরিচিত ছিলেন। নবকুমারের বাড়িতে তিনি ধীরে ধীরে সমাজের মানুষজন ও তাদের আচারআচরণ সম্পর্কে ধারণা পেলেন। কপালাকুণ্ডলা নাম বদলে তার নাম রাখা হল মৃন্ময়ী।
মতিবিবি বা লুৎফউন্নিসা আসলে নবকুমারের প্রথমা স্ত্রী পদ্মাবতী ছিলেন। পরে সপরিবারে মুসলমান হয়ে আগ্রা চলে যান। পথে নবকুমারকে দেখে তিনি পুনরায় তাকে স্বামীরূপে লাভ করতে উৎসুক হন এবং সপ্তগ্রাম চলে আসেন। পদ্মাবতীর পরিচয় জানার পর নবকুমার তাকে প্রত্যাখ্যান করেন।
এদিকে কাপালিক কপালকুণ্ডলাকে বধ করতে সপ্তগ্রাম চলে আসে। তার হাত ভেঙে যাওয়ায় সে পদ্মাবতীর সাহায্য চায়।
পদ্মাবতী ব্রাহ্মণবেশ ধারণ করে কপালকুণ্ডলাকে সব খুলে বলে এবং নবকুমারকে ছেড়ে চলে যেতে অনুরোধ করে। ব্রাহ্মণবেশী পদ্মাবতীর সাথে কপালকুণ্ডলাকে দেখতে পেয়ে নবকুমার তাকে ভুল বুঝে খুব কষ্ট পান। আর কাপালিক সুযোগ বুঝে সুরাপান করিয়ে নবকুমারকে উস্কে দিতে থাকেন।
শেষপর্যন্ত নবকুমার আর কপালকুণ্ডলার মনস্তাত্ত্বিক দ্বন্দ্ব সংঘাতের মধ্য দিয়ে উভয়েই জীবনের চরম উপসংহারে উপনীত হয়।
এ উপন্যাসের কিছু অবিস্মরণীয় উক্তি বাংলা ভাষায় সুভাষিত উক্তি রূপে বহুল ব্যবহৃত ও চর্চিত হয়। যেমন:
১৯৩৩ সনে প্রেমাঙ্কুর আতর্থীর পরিচালনায় কপালকুণ্ডলা চলচ্চিত্র নির্মিত হয়। এতে অভিনয় করেন উমাশশী, দুর্গাদাস বন্দ্যোপাধ্যায়, মনোরঞ্জন ভট্টাচার্য, মলিনা দেবী, নিভাননা দেবী, অমর মল্লিক, অমূল্য মিত্র প্রমুখ।
আসকিয়ার সমাধি
আসকিয়া'র সমাধি মালির গাও'তে অবস্থিত সব থেকে জনপ্রিয় সম্রাট ১ম আসকিয়া মোহাম্মাদের মাজার বলে বিশ্বাস করা হয়। এটা ১৫ শতকের শেষভাগে নির্মিত এবং ইউনেস্কোর বিশ্ব ঐতিহ্যবাহী স্থান হিসেবে স্বীকৃত।
ইউনেস্কো সমাধি টিকে পশ্চিম আফ্রিকার সাহেল অঞ্চলে মৃত্তিকা নির্মিত সমাধি ভবন ঐতিহ্যের উৎকৃষ্ট উদাহরণ হিসেবে বর্ণনা করেছে। চত্বরের মধ্যে পিরামিডিয় সমাধি, দুটি মসজিদ, একটি কবরস্থান এবং জমায়েতের স্থান আছে। ১৭ মিটারের উচ্চতার সমাধি অত্র অঞ্চলের সব থেকে বড় প্রাক কলোনিয়াল স্থাপত্য সৌধ। এটা ইসলামি স্থাপত্যশৈলীর প্রথম নিদর্শন যার অনুকরণে পরবর্তীতে আশপাশে আরো অনেকগুলি নির্মিত হয়।
আসকিয়া নিয়মিতভাবে মসজিদ হিসেবে ব্যবহৃত হয় এবং এটা গাও শহরের জন্য সরকারি সাংস্কৃতিক কেন্দ্র। এই সাইট এবং এর সংলগ্ন বাফার অঞ্চল জাতীয় এবং স্থানীয় আইন দ্বারা সংরক্ষিত।
আসকিয়া মোহাম্মদ ছিলেন প্রথম আসকিয়া সম্রাট যিনি সংঘাই রাজত্বকে সুবিস্তৃত করেন। ধার্মিক মুসলমান হিসেবে তিনি মক্কায় হজ্বব্রত পালনের তাগিদ অনুভব করেন। ১৪৯৫ সালে মক্কা থেকে ফেরার সময়ে তিনি তার সমাধি নির্মাণের উপকরণ নিয়ে আসে। সমাধির সকল কাঠ এবং মাটি মক্কা থেকে নিয়ে আসেন। বলা হয়ে থাকে একশো উটের সমন্বয়ে ক্যারাভান তৈরি করা হয়েছিলো। একটি গৃহের আদলে সমাধি নির্মাণ করা হয় যেখানে বেশ কিছু কক্ষ এবং চলাচলের পথ আছে। আসকিয়া মোহাম্মাদের মৃত্যুর পরে এটা বন্ধ করে দেওয়া হয়।
সমাধির মধ্যে শুধুমাত্র আসকিয়া মোহামাদ্দকে সমাহিত করা হয়েছে। কিন্তু উঠোনে বেশ কিছু আসকিয়াকে কবর দেওয়া হয়েছে।
কোলহান বিভাগ
কোলহান বিভাগ হল ঝাড়খন্ড রাজ্যের পাঁচটি বিভাগের মধ্যে একটি বিভাগ।এই বিভাগ মোট তিনটি জেলা নিয়ে গঠিত।এই জেলা তিনটি হল পূর্ব সিংভূম জেলা, পশ্চিম সিংভূম জেলা ও সরাইকেলা জেলা।এই বিভাগের সদর দপ্তর পশ্চিম সিংভূম জেলার চাইবাসা শহরে অবস্থিত।এই বিভাগটি পূর্বে দক্ষিণ ছোটোনাগপুর বিভাগের অন্তর্গত ছিল।